《丑妇谣》
宋代·胡仲弓

人知丑妇丑，不知丑妇妍。
丑妇安乎丑，妇德或可全。
荆钗与布裙。，
常坐纺织边。妍妇巧於人，
玉貌长娟娟。妩媚及依阿，
万态随方圆。丑者妍之实，
妍者丑之端。丑者妍之德，
妍者丑之贼。人皆恶其丑，
我以丑为则，人皆爱其妍，
我以妍为惑。丁宁丑妇人，
莫效妍妇颦。欲保丑妇德，
莫学妍妇色。人鉴不可欺，
妍丑自明白。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。